stanford-oval/wikipedia huggingface dataset:
Rainer Knapas

Rainer Knapas (s. 1946 Pyhtää) on suomalainen filosofian lisensiaatti,  taide- ja kulttuurihistorioitsija, kustannustoimittaja ja tutkija.
Knapas on toiminut tutkijana muun muassa Museovirastossa, Helsingin yliopistossa ja Svenska litteratusällskapetissa. Hän on kirjoittanut artikkeleita kulttuuri- ja kirjallisuushistorian sekä arkkitehtuurin alueilta ja hänellä on ollut kolumni Ny Tid-lehdessä. Knapas on Helsingin yliopiston kunniatohtori.
Teoksia

Pyhtään kirkko - Pyttis kyrka. Pyhtään seurakunta, Kotka 1969
Lappeenrannan linnoitus : rakennushistoria ja säilyneet rakennukset : alustava selvitys. Etelä-Karjalan museon julkaisut 1. Lappeenrannan kaupunki, Lappeenranta 1976
Helsingin yliopisto 1640-1990. 1. osa, Kuninkaallinen Turun akatemia 1640-1808 ; kirj. Matti Klinge sekä Rainer Knapas, Anto Leikola, John Strömberg. Otava 1987
Helsingin yliopisto 1640-1990. 2. osa, Keisarillinen Aleksanterin yliopisto 1808-1917 ; kirj. Matti Klinge sekä Rainer Knapas, Anto Leikola, John Strömberg ; toim. Rainer Knapas. Otava 1989
Helsingin yliopisto 1640-1990. 3. osa, Helsingin yliopisto 1917-1990 ; kirjoittaneet Matti Klinge sekä Rainer Knapas, Anto Leikola, John Strömberg ; toimittaja Rainer Knapas. Otava 1990
Historiallisia kuvia : Suomi vanhassa grafiikassa ; kirj. Rainer Knapas, Pertti Koistinen. Suomalaisen Kirjallisuuden Seuran toimituksia 552. Helsinki 1993
Eurooppalainen ja suomalainen Pietari - Det europeiska och det finländska S:t Petersburg ; toimittaja Inkeri Pitkäranta ; artikkelien kirjoittajat Max Engman, Sirkka Havu, Rainer Knapas. Helsingin yliopiston kirjasto, Suomen kansalliskirjasto, Helsinki 2003
Keisarinna ja kuningas : Katariina II ja Kustaa III Haminassa 1783 ; kirjoittajat Henrika Tandefelt, Rainer Knapas, Ilkka Kaskinen.  Haminan kaupunginmuseon julkaisuja 3. Hamina 2003
Albert Edelfelt och Ryssland : brev från åren 1875-1905 ; utgivna av Rainer Knapas och Maria Vainio. Skrifter utgivna av Svenska litteratursällskapet i Finland 668. Helsingfors 2004
Idyll och hjältemod : J. L. Runeberg i bokkonsten. Skrifter ugiven av Svenska litteratursällskapet i Finland 654. Helsingfors 2004
Monrepos : Ludwig Heinrich Nicolay och hans värld i 1700-talets ryska Finland. Söderström, Helsingfors - Atlantis, Stockholm 2003
J. V. Snellman i Europa : resebilder 1840-1847 ; utgiven av Nora Ervalahti, Rainer Knapas. Skrifter ugiven av Svenska litteratursällskapet i Finland 685. Helsingfors 2006
Monrepos : ranskalaisen kulttuurin pohjoinen keidas. Suomalaisen Kirjallisuuden Seuran toimituksia 1157. Helsinki 2008
Helsingin yliopisto : tulevaisuuden rakentaja vuodesta 1640 ; kirjoittajat Rainer Knapas, Laura Kolbe. Helsingin yliopisto, Helsinki 2010
Kunskapens rike : Helsingfors universitetsbibliotek - Nationalbiblioteket 1640-2010. Skrifter utgivna av Svenska litteratursällskapet i Finland 764. Helsingfors 2012
Tiedon valtakunnassa : Helsingin yliopiston kirjasto - Kansalliskirjasto 1640-2010. Suomalaisen Kirjallisuuden Seuran toimituksia 1347. Helsinki 2012
Karjalan kunnailla : Matkoja kulttuuriin ja historiaan. Schildts & Söderströms, Helsinki 2015
Palkinnot

Valtion tiedonjulkistamispalkinto 1997 ja 2001
Svenska litteratursällskapetin palkinto 2004
Ruotsin akatemian Suomi-palkinto 2006
Tollanderin palkinto 2013
Ragnar Gröning

Martin Ragnar Gröning (10. marraskuuta 1898 Asikkala – 25. helmikuuta 1973) oli suomalainen everstiluutnantti ja järjestöjohtaja.
Gröningin vanhemmat olivat rovasti Karl Alfred Gröning (1871–1947) ja Maria Alexandra Holmberg (k. 1912). Hän pääsi ylioppilaaksi 1917 ja kävi Saksassa Fahnjunkerschulen 1918. Tämän jälkeen Gröning kävi Suomessa kadettikoulun 1919–1920, tykistön ampumakoulun 1920 ja sotakorkeakoulun 1924–1926.
Gröning oli Uudenmaan rakuunarykmentissä joukkueenjohtajana, adjutanttina ja lähettiupseerina 1918 sekä Rannikkotykistörykmentti 1:ssä patterin päällikkönä 1920, patteriston komentajana 1921–1922 ja talouspäällikkönä 1923–1924. Hän oli tykistön teknillisen toimiston päällikkönä 1924, rannikkotykistön esikunnassa yleisesikuntaupseerina 1926–1927 sekä meripuolustuksen esikunnassa järjestely- ja liikekannallepanotoimiston päällikkönä 1928 ja koulutus- ja operatiivisen toimiston päällikkönä 1929. Lisäksi Gröning oli 1927–1928 kadettikoulussa aseopin opettajana. Gröning oli sitten vuodesta 1929 Suomen puunjalostusteollisuuden keskusliiton palveluksessa. Gröning oli perustamassa vuonna 1931 Vapaussodan Kenttäharmaat-yhdistystä ja toimi yhdistyksen puheenjohtajana.
Gröning oli Kadettikunnan puheenjohtajana 1924–1925 ja 1927–1929, Suomen upseeriliiton johtokunnan jäsenenä 1927–1929 ja Suomen sotiiasaikakauslehden toimituksen jäsenenä 1928–1929.
Gröning oli naimisissa vuodesta 1922 hammaslääkäri Taimi Ikäläisen kanssa.
Teoksia

Aseoppi : kadettikoulua varten ; kirj. Rikman (Jussi Lambert Rikama) ja Gröning. Helsinki 1927
Aseoppi : historiikki : räjähdysaineet : aserakenne : ulkoballistiikka : taktilliset vaatimukset ; kirj. Rikman (Jussi Lambert Rikama) ja Gröning. Otava 1928
Rafael Herlin

Uno Rafael Herlin (27. lokakuuta 1865 Helsinki – 29. kesäkuuta 1928 Helsinki) oli suomalainen metsänhoitaja ja filosofian tohtori.
Herlinin vanhemmat olivat kauppias Gustaf Albert Herlin ja Johanna Wecksell. Hän pääsi ylioppilaaksi Helsingin yksityislyseosta 1884 ja suoritti metsänhoitajatutkinnon Evon metsäopistossa 1888. Herlin valmistui Helsingin yliopistosta filosofian kandidaatiksi 1887, maisteriksi 1890 sekä lisensiaatiksi ja tohtoriksi vuonna 1900.
Herlin toimi kirkollisvirkatalojen metsänhoitajana 1895–1901 ja Aureen alueen aluemetsänhoitajana 1901–1905 eroten sitten virasta sairauden vuoksi. Hän julkaisi tutkimuksia kasvitieteen ja metsänhoidon aloilta.
Teoksia

Paläontologisk-växtgeografiska studier i norra Satakunta, väitöskirja. Helsingfors 1896
Tavastmons crosionsterrasser och strandlinjer. Fennia 12, 7. Sällskapet för Finlands geografi, Helsingfors 1896
Växtpaläontologiska studier 1. Acta Societatis pro fauna et flora Fennica 13, 3. Helsingfors 1896-1897
Jordmånernas och temperaturens inflytande på växternas förekomst och utbredning : en studie i biologisk växtgeografi med särskild hänsyn till dess tillämpning i forstvetenskap.  Lars Hökerberg, Stockholm 1913
Trädens och skogsbeståndens massetillväxt samt medlen till dess påskyndande : en skogsekonomisk studie. Almqvist & Wiksell, Uppsala 1914
Res divinæ et humanæ atque frumentariæ : ett nytt sociologiskt och skogspolitiskt system på fysiokratisk grundval. Helsingfors 1917
Vademecum forsttaxator : compendium för virkesmätningar, skogsuppskattningar, värdeberäkningar samt för skogstekniska ändamål. Helsingfors 1917
Skogstyper från mellersta och södra Sverige, käsikirjoitus.
Aiheesta muualla

Metsänhoitaja Uno Rafael Herlin, valokuva vuodelta 1893, Lusto - Suomen Metsämuseo (Finna)
Red and anarchist black metal

Red and anarchist black metal (myös RABM) on black metalin alasuuntaus, jonka sanoitukset liittyvät yleensä anarkismiin, antifasismiin, luonnonsuojeluun, sosialismiin, feminismiin, prideen, kommunismiin ja eläinten oikeuksiin. RABM syntyi vastaiskuna kansallissosialistiselle black metalille. RABM-yhtyeitä ovat Panopticon, Dawn Ray’d, Iskra, Wolves in the Throne Room, Trespasser, Gaylord, Violet Cold, Sankara, Anarchist Wolves ja Hyems. Suomalaisia RABM-yhtyeitä ovat esimerkiksi Qwälen ja Punaterrori. Monissa RABM-yhtyeissä on huomattavissa runsaasti crust punk -vaikutteita.[lähde? ]
Rasvakeitin

Ravintolakäyttöinen rasvakeitin.
Kotikäyttöinen rasvakeitin.
Rasvakeitin (tunnettu myös nimellä friteerauskeitin) on kodinkone, jolla kypsennetään ruokaa rasvaan upotettuna. Rasvakeittimellä valmistetaan muun muassa ranskalaisia perunoita.
Palovaarat

Keittimen vajaatoiminta tai käyttäjän kokemattomuus voi aiheuttaa tulipalon vakavin seurauksin. Myös veden käyttö liekkien sammuttamisessa pahentaa tilannetta radikaalisti. Ravintoloissa, joissa rasvakeittimiä käytetään paljon, pitäisi ilmanvaihtokanavat puhdistaa vähän väliä paloturvallisuuden takaamiseksi. Rasvankeittimille on olemassa erityiset palosammuttimet. Jotkut keittimet sisältävät automaattisen sammutusjärjestelmän, joka aktivoituu kun se käy liian kuumaksi, kuten ollessaan tyhjillään. Useimmissa keittimissä on myös reset -nappi, joka antaa koneen jäähtyä tiettyyn asteeseen. Jos koneessa ei ole reset-nappia, tulisi käyttäjän selvittää laitteen kunto automaattisen sammutuksen jälkeen.
Rachel Brice

| Rachel Brice |
| --- | --- |
 Rachel Brice Tribal Umrah -festivaaleilla Rennesissä, Ranskassa (elokuu 2012)
Henkilötiedot
Syntynyt: 15. kesäkuuta 1972 (ikä 52) Seattle, Yhdysvallat
Ammatti:  tanssija, koreografi
Muusikko
Tyylilajit:  tanssi
Aiheesta muualla
www.rachelbrice.com
  [ Muokkaa Wikidatassa ] [ ohje ]  
Rachel Brice (s. 15. kesäkuuta 1972) on yhdysvaltalainen tanssija ja koreografi. Hän työskenteli ammattitanssijana American Tribal Style Belly Dance (Tribal fusion bellydance) -tanssissa, joka oli johdettu itämaisen tanssin tyylistä.
Elämä

Brice syntyi 15. kesäkuuta 1972 Seattlessa, Washingtonissa ja valmistui San Franciscon osavaltion yliopistosta. Brice opiskeli joogaa ja itämaista tanssia 17-vuotiaana. Vuonna 1988 hän löysi tanssin maailman katsellessaan Hahbi'Run esiintymistä Renaissance Faire -messuilla Pohjois-Carolinassa, missä hän oppi vatsatanssia Atesh Dance Troupen johtajalta Ateshilta. Brice harjoitti joogaa jonkin aikaa, ja sitten vuonna 1996 hän aloitti joogan opettamisen jooga-ohjaajan Erich Schiffmannin avulla.
Brice on ollut tanssijana vuodesta 1999 ja 2000-luvun alussa hän otti vatsatanssitunteja Carolena Nericcion ja Jill Parkerin kanssa. Vuonna 2001 tuottaja Miles Copeland III palkkasi hänet, ja vuonna 2002 hän esiintyi ja kiersi Bellydance Superstarsin kanssa, joka perustettiin San Franciscossa, Kaliforniassa. Hän on myös tuottanut vatsatanssi-DVD -levyjä opetus- ja esityskäyttöön sekä julkaissut sarjan musiikki-CD -levyjä, jotka sisältävät esityksissä käytettyjä kappaleita.
Vuonna 2003 hän perusti The Indigo Belly Dance Companyn, vatsatanssiyhtiön San Franciscoon, jossa hän esitti American Tribal Style Belly Dance -tyyliä, joka on johdettu vatsatanssista. Hän on myös pitänyt työpajoja Yhdysvalloissa, Euroopassa, Aasiassa ja Australiassa sekä julkaissut joogaan ja vatsatanssiin keskittyviä opetusvideoita. Hän perusti myös Studio Daturan Portlandiin, Oregoniin, missä hän käynnisti 8 elementin lähestymistapa -ohjelman itämaiseen tanssiin. Vuonna 2012 hän perusti Datura Onlinen, online-opetusstudion joogalle ja vatsatanssille.
Luettelo teoksista > Esitysvideo

Bellydance Superstars Live in Paris: Folies Bergere
Bellydance Superstars Solos in Monte Carlo
Bellydance Superstars
Luettelo teoksista > Opetusvideo

Tribal Fusion: Yoga, Isolations and Drills a Practice Companion with Rachel Brice
Rachel Brice: Belly Dance Arms and Posture
Serpentine: Belly Dance with Rachel Brice (DVD, video)
Aiheesta muualla

Rachel Bricen virallinen verkkosivusto (englanniksi)
Datura Onlinen virallinen verkkosivusto (englanniksi)
Studio Datura virallinen verkkosivusto (englanniksi)
Rajaperkiön rautatieasema

Rajaperkiön rautatieasema (lyh. Rjp) on rautatieliikennepaikka Seinäjoki–Oulu-radalla. Se sijaitsee sekä Lapuan ja Kauhavan alueella. Liikennepaikka toimii ainoastaan junakohtauspaikkana eikä sillä ole kaupallista liikennettä.
Rajanylitys

| Rajanylitys Himanes |
| --- | --- | --- |

Studioalbumin tiedot
 Äänitetty : touko–elokuu 2011
 Studio : Studio Watercastle, Jyväskylä
 Julkaistu: 21. syyskuuta 2011
 Formaatti: CD
 Tuottaja(t): Seppo Pohjolainen
 Tyylilaji: ramopunk
 Kesto: 36.39
 Levy-yhtiö: Killer
Himanesin muut julkaisut
| Retropunk 2009 | Rajanylitys 2011 | 7″ (EP) 2012 |
Rajanylitys on punkyhtye Himanesin kolmas studioalbumi. Se julkaistiin 21. syyskuuta 2011 levymerkillä Killer Records.
Lammaszinen Jouni Parkku totesi yhtyeen viihtyvän tietyssä muotissa, eikä edes yritä kaataa musiikillisia raja-aitoja. Hän laski albumin eduksi ramopunkia rokimman ja rennomman otteen, ja piti kappaleita yleisesti ottaen tarttuvina, vaikkei pitänyt laulaja Akin monotonisesta ulosannista.
Kappaleet

Kaikki kappaleet säveltänyt Saku Niilo-Rämä ja sovittanu Himanes, ellei toisin mainittu.
Kantatie 72 – 3.02
Fobia – 2.37
Oikea väärästä – 3.01
Talveksi Espanjaan – 3.28
Kaukana – 3.08 (säv. Riku Himanen)
Tyhjä pää – 3.08
Yöt kaduilla – 2.50 (säv. Ari Voutilainen, sov. Hymy Taskinen & Co)
Timantinkova ideologia – 3.02 (säv. Aki Himanen)
Nousen uuteen aamuun – 1.55 (säv. Perttu Sutinen)
Periaatteesta – 2.08
2000-luvun nuoret – 3.43
Teiniangstia – 2.57
Kokoonpano

| 0 | 1 | 2 |
| --- | --- | --- |
|  Yhtye Aki – laulu, kitara  Riku – kitara, laulu  Perttu – basso  Saku – rummut, laulu  |  Vierailevat muusikot Tuomo Tiitinen – kosketinsoitin  Esa Hakkarainen – klassinen kitara  Seppo Pohjolainen – taustalaulu  |  Tuotanto Seppo Pohjolainen – tuottaja  Arttu Sarvanne – äänittäjä, miksaaja  Petri Majuri – masteroija  |
Redbridge

| Redbridge |
| --- | --- |
 Redbridgen sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°33′32″N, 0°04′26″E
Pinta-ala:  56,4192 km2
Väkiluku:  303 858  (2018)
Lähialueet:  Epping Forest, Havering, Barking and Dagenham, Newham, Waltham Forest
 fiRedbridge 
Redbridge (London Borough of Redbridge) on yksi Lontoon 32:sta kaupunkipiiristä ja sijaitsee kaupunkialueen koillisosassa. Sen pinta-ala on 56 neliökilometriä, ja siellä asui vuonna 2017 noin 302 000 ihmistä. Sen nimi tulee Rodingjoen ylittäneestä punatiilisestä sillasta, joka purettiin 1920-luvulla. Kaupunkipiirin alueelle pääsee Lontoon metron Central Linellä (tunnusväri punainen).
Raideväli

Raideväli tarkoittaa:
Auton samalla akselilla olevien renkaiden välistä etäisyyttä renkaan keskeltä mitattuna.
Rautateillä kahden vierekkäisen raiteen etäisyyttä toisistaan. Ei pidä sekoittaa raideleveyteen.
Maajussille morsian

| Maajussille morsian |
| --- | --- |
 Maajussille morsian -tunnus keväältä 2012.
Tyyli:  Tosi-tv
Kestoaika:  45 min
Pääosissa:  Vappu Pimiä (2017-) Miia Nuutila (2007–2016) Mia Halonen (2006) sekä maajussit
Alkuperämaa:   Suomi
Alkuperäiskieli:  suomi
Verkko:  MTV3
Esitetty:  26. maaliskuuta 2006 – jatkuu edelleen
Tuotantokausia:  15
Jaksoja:  105
Tuotanto
Tuotantoyhtiö(t):  FremantleMedia Finland Oy
Palkinnot
Ehdokkuudet:  2008 Kultainen TV -Paras reality-ohjelma.
Aiheesta muualla
Virallinen sivusto
IMDb 
Maajussille morsian on suomalainen Farmer Wants A Wife -formaattiin perustuvat tositelevisio-ohjelma, jossa maataloudesta elantonsa saavat miehet tai naiset yrittävät löytää elämänsä rakkauden useiden heille vastanneiden ihmisten joukosta. MTV3-kanava esitti ohjelman ensimmäisen tuotantokauden syksyllä 2006.
Ohjelmaa juonsi ensimmäisellä tuotantokaudella Mia Halonen. Syksyllä 2007 esitetyllä toisella tuotantokaudella juontajaksi vaihtui Miia Nuutila. Nuutila juonsi myös tulevat kaudet aina kymmenennen kauden loppuun asti. Keväällä 2017 alkavalla kaudella juontajaksi tulee Vappu Pimiä. Ohjelman myös kerrottu uudistuvan vuoden 2017 jaksoissa.
Ohjelma on saavuttanut Suomessa suuren suosion. Ensimmäisellä tuotantokaudella sarja keräsi parhaimmillaan lähes 1,5 miljoonaa katsojaa. Toisella tuotantokaudella finaalilähetystä seurasi keskimäärin lähes 1,1 miljoonaa katsojaa ja koko kautta keskimäärin 928 000 katsojaa. Kolmannella kaudella sarjan katsojaluvut lähtivät laskuun, mutta neljännellä tuotantokaudella sarja onnistui jälleen saavuttamaan parhaimmillaan lähes miljoonayleisön ja oli kevään 2010 katsotuin viihdeohjelma.
1. tuotantokausi

Keväällä 2006 Maajussille morsian -ohjelmassa esiteltiin kymmenen maaseudun poikamiestä, jotka etsivät itselleen seuraa tositarkoituksella. Esittelyjakson jälkeen naiset ottivat yhteyttä mieleiseensä "maajussiin", ja syksyllä 2006 seurattiin viittä eniten kiinnostusta herättänyttä miestä.
Maajussit valitsivat yhteydenottojen perusteella viisi itselleen sopivimmantuntuista morsianehdokasta, joita he sen jälkeen pääsivät tapaamaan. Maajussit ja morsianehdokkaat kohtasivat pikadeiteillä, joiden perusteella miehet valitsivat kolme kiinnostavinta ehdokasta, joiden kanssa miehet kävivät pidemmillä treffeillä.
Pidempien treffejen jälkeen maajussit kutsuivat kaksi naista tutustumaan omaan maatilaansa viikon ajaksi ja kokeilemaan, millaista elämä maaseudulla todellisuudessa on. Kaksi morsianehdokasta vietti viikon maajussin tilalla, jonka jälkeen maajussi valitsi heistä toisen ja lähti hänen kanssaan kaupunkilomalle. Viimeisessä jaksossa seurattiin, miltä näyttää maajussien ja morsianehdokkaiden suhteiden tulevaisuus, eroavatko polut vai jatketaanko yhdessä eteenpäin. Viimeisessä jaksossa seurattiin myös mitä tapahtui viidelle muulle maajussille, joita esiteltiin kevään ensimmäisessä jaksossa.
Viimeisessä 17. joulukuuta esitetyssä jaksossa Teemu kohtasi Katin, Anssi Miian, Risto Hannan, Harri Susannan ja Jussi Anun. Jaksossa Harri kosi Susannaa, Anu jätti Jussin, Risto halusi jatkaa Hannan kanssa ystävyyspohjalta ja katsoa mitä eteen tulee, Miia kertoi muuttavansa Eurajoelle muttei kuitenkaan Anssin luokse. Anssi ja Miia kuitenkin vakuuttivat pitävänsä yhtä myös ohjelman jälkeen.
MTV3 esitti erikoisjakson 25. joulukuuta 2006, jossa seurattiin, mitä maajusseille kuuluu puoli vuotta kuvausten jälkeen. Harri seurusteli edelleen Susannan kanssa ja Teemu Katin kanssa. Anssi, Risto ja Jussi eivät saaneet ohjelman kautta itselleen morsianta.
1. tuotantokausi > Juontaja

Mia Halonen
1. tuotantokausi > Maajussit

Teemu Haimi, 26, maanviljelijä, Valkeala
Anssi Mäki-Jaakkola, 20, tomaatinviljelijä, Eurajoki
Harri Ojala, 33, sikafarmari, Ikkeläjärvi, Kauhajoki
Risto Pelkonen, 31, maanviljelijä, Puponmäki, Leppävirta
Jussi Rossi, 46, mehiläistarhaaja, Suonenjoki
Lisäksi keväällä tutustuttiin viiteen muuhun maajussiin, jotka eivät päässeet syksyllä ohjelmaan mukaan kirjeiden vähäisyyden takia. Nämä maajussit olivat:
Antti Kärpänen, 41, maanviljelijä, Järvelä, Kärkölä
Mikko Tynkkynen, 26, metsätalousinsinööri, Punkaharju
Antti Paukkunen, 41, maanviljelijä, Tuohikotti, Valkeala
Saku Ruisvaara, 32, maanviljelijä, Sahakylä, Mäntsälä
Timo Laaksonen, 38, maanviljelijä, Lieto
1. tuotantokausi > Maajussit > Finaaliin päässeet morsiamet

Anu, Kuusankoski
Hanna, 28, tiedottaja, Vaasa
Kati, 22, opiskelija, Helsinki
Miia, 22, maaseutuyrittäjä, Kemijärvi
Susanna, 25, asiakaspalveluassistentti, Tuusula
1. tuotantokausi > Jaksot

jakso 1. lokakuuta: Maajussit saavat kirjeensä ja valitsevat viisi morsianehdokasta
jakso 8. lokakuuta: Maajussit tapaavat viisi morsianehdokasta pikatreffeillä Naantalissa ja valitsevat kolme naista jatkoon
jakso 15. lokakuuta: Maajussit vievät kolme viimeistä morsianehdokasta pidemmille treffeille ja sen jälkeen on päätösten aika, jolloin maajussit valitsevat kaksi naista maatiloilleen viikoksi
jakso 22. lokakuuta: Maajussien  morsiamet saapuvat maatilalle
jakso 29. lokakuuta: Morsianehdokkaat kokeilevat maatilan töitä
jakso 5. marraskuuta: Yhteiseloa maatilalla
jakso 12. marraskuuta: Maatiloilla tunteet kuumenevat
jakso 19. marraskuuta: Maatiloilla vietetään viimeistä iltaa
jakso 26. marraskuuta: Maajussien valinta. Kenet maajussi valitsee?
jakso 3. joulukuuta: Maajussit lähtivät kaupunkilomalle valittunsa kanssa. Risto ja Hanna lähtivät Helsinkiin, Anu ja Jussi Porvooseen, Susanna ja Harri Turkuun, Miia ja Anssi Naantaliin ja Kati ja Teemu Tampereelle.
jakso 10. joulukuuta: Kaupunkilomat jatkuvat
jakso (finaali) 17. joulukuuta: Maajussien valinta, jatkuuko tie vielä yhdessä ohjelman jälkeen?
jakso (erikoisjakso) 25. joulukuuta: Jaksossa kerrottiin, mitä maajusseille kuuluu puoli vuotta kuvausten jälkeen.
2. tuotantokausi > Juontaja

Miia Nuutila
2. tuotantokausi > Maajussit

Toisella tuotantokaudella mukana oli miesten lisäksi myös naisia.
Seppo Korpi, 22, maitotilallinen-maanviljelijä, Jalasjärvi
Sami Kauppinen, 33, maatilamatkailuyrittäjä, Halmeniemi, Mäntyharju
Juha Korhonen, 21, emolehmien kasvattaja-maanviljelijä, Sotkamo
Teija Särkelä, 42, hevostilallinen-mökkiyrittäjä, Virpiniemi, Haukipudas
Tuomas Bährend, 32, karjatilallinen-yrittäjä, Sahalahti, Kangasala
Lisäksi keväällä tutustuttiin viiteen muuhun maajussiin, jotka eivät päässeet syksyllä ohjelmaan mukaan kirjeiden vähäisyyden takia. Nämä maajussit olivat:
Jouni Tikkanen, 40, perunanviljelijä, Pörsänmäki, Iisalmi
Sakari Kupsala, 34, puuseppä-maanviljelijä, Luohua, Siikajoki
Kaija Pitkäkoski, 45, maanviljelijä, Jämijärvi
Antti Lautanen, 27, kalastaja-yrittäjä, Ilomantsi
Taneli Moisio, 33, metsäkoneyrittäjä-maanviljelijä, Suovanlahti, Viitasaari
2. tuotantokausi > Jaksot

jakso 31. toukokuuta: Maajussit esitellään yleisölle
jakso 23. syyskuuta: Maajussit saavat kirjeet ja valitsevat viisi mieluisinta kumppaniehdokasta
jakso 30. syyskuuta: Kukin maajussi tapaa viisi valitsemaansa ehdokasta ja lähettää kaksi ehdokasta kotiin
jakso 7. lokakuuta: Kukin maajussi vie kolme jäljellä olevaa kumppaniehdokasta yhtä aikaa pidemmille treffeille kanssaan. Niiden perusteella he kutsuvat kaksi sopivimman oloista kandidaattia omalle tilalleen yhteiseloa kokeilemaan.
jakso 14. lokakuuta: Maajussien kaksi jäljellä olevaa kumppaniehdokasta muuttavat yhtä aikaa tämän tilalle.
jakso 21. lokakuuta: Maajussien kumppaniehdokkaat tutustuvat tilan töihin ja kokeilevat, kuinka ne heiltä itseltään sujuvat.
jakso 28. lokakuuta: Yhteiselo maatiloilla jatkuu.
jakso 4. marraskuuta: Maajussit vaihtavat vapaalle ja paljastavat kumppaniehdokkailleen ihan uusia puolia itsestään.
jakso 11. marraskuuta: Maajussit viettävät kumppaniehdokkaidensa kanssa viimeistä iltaa yhdessä.
jakso 18. marraskuuta: Maajusseilla on edessään tärkeä päätös. Vain toinen kumppaniehdokas saa kultakin maajussilta kutsun kahdenkeskiselle hemmottelulomalle.
jakso 25. marraskuuta: Kukin pari pääsee kahdenkeskiselle hemmottelulomalle, missä he saavat nauttia toistensa seurasta.
jakso 2. joulukuuta: Parien kahdenkeskiset hemmottelulomat jatkuvat. Maajussit ja heidän kumppaniehdokkaansa opettelevat tuntemaan toisensa entistä paremmin.
jakso 9. joulukuuta: Kauden päätösjaksossa maajussit paljastavat, ovatko onnistuneet löytämään rinnalleen kestävän rakkauden.
3. tuotantokausi > Juontaja

Miia Nuutila
3. tuotantokausi > Maajussit

Ari "Ape" Hakkarainen, 27
Jussi Jukkola, 19
Jani Kivilahti, 31
Jouni Kukkohovi, 37
Aslak Niittyvuopio, 34
Lisäksi keväällä tutustuttiin viiteen muuhun maajussiin, jotka eivät päässeet syksyllä ohjelmaan mukaan:
Johanna Haavisto, 30
Antti Kemppainen, 31
Marjut Lumme, 52
Jaakko Mähönen, 39
3. tuotantokausi > Jaksot

jakso 12. syyskuuta: Maajussit esitellään yleisölle (keväällä esitetyn jakson 3. esitys)
jakso 19. syyskuuta: Maajussit saavat heille lähetetyt kirjeet.
jakso 26. syyskuuta: Viisi maajussia valitsee ehdokkaansa ensimmäisille treffeilleen.
jakso 3. lokakuuta: Maajussit tapaavat ensimmäistä kertaa morsianehdokkaansa viiden minuutin pikatreffeillä.
jakso 10. lokakuuta: Maajussit valitsevat kaksi naisista maatilalleen.
jakso 17. lokakuuta: Selviää, millaisista elämän tilanteista ja ympäristöstä maatiloille saapuvat naiset tulevat.
jakso 24. lokakuuta: Naiset pääsevät osaksi maajussien arkea.
4. tuotantokausi

Sarjan neljäs tuotantokausi alkoi 29. tammikuuta 2010, jolloin esitettiin uusintana elokuussa 2009 esitetty maajussien esittelyjakso. Kausi päättyi 27. huhtikuuta 2010 esitettyyn jaksoon Jälleennäkeminen, jossa selvisi, mitä maajusseille kuuluu sarjan päättymisen jälkeen. Neljännen kauden juonsi Miia Nuutila. Maajusseista kuusi oli miehiä ja kaksi naisia. 11. tammikuuta 2011 esitettiin erikoisjakso Maajussit - peräkammareista päiväuniin, jossa kerrattiin edellisten kausien maajussien kuulumisia.
4. tuotantokausi > Maajussit

Osmo, 37, Pohjois-Savo
Jarkko, 31, Uusimaa
Emmi, 25, Keski-Suomi
Arto, 39, Etelä-Savo
Mikko, 20, Keski-Suomi
Jouni, 45, Pohjois-Savo
Ilari, 44, Pirkanmaa
Ari-Ville, 33, Etelä-Pohjanmaa
Tea, 35, Etelä-Savo